CELEX: 62010TN0389
Language: sl
Date: 2010-09-13 00:00:00
Title: Zadeva T-389/10: Tožba, vložena 13. septembra 2010 – SLM proti Komisiji

6.11.2010   
            
            
               SL
            
            
               Uradni list Evropske unije
            
            
               C 301/46
            
         Tožba, vložena 13. septembra 2010 – SLM proti Komisiji
   (Zadeva T-389/10)
   ()
   2010/C 301/74
   Jezik postopka: italijanščina
   
      Stranki
   
   
      Tožeča stranka: Siderurgica Latina Martin SpA (SLM) (Ceprano, Italija) (zastopnika: G. Belotti, F. Covone, odvetnika)
   
      Tožena stranka: Evropska komisija
   
      Predloga tožeče stranke
   
   Primarno:
   
               —
            
            
               razglasitev ničnosti odločbe Komisije v zadevi COMP. 38.344 – jeklo za prednapeti beton - C(2010) 4387 konč., ki jo je Komisija sprejela 30. junija 2010.
            
         Podredno:
   
               —
            
            
               zmanjšanje naložene globe.
            
         
      Tožbeni razlogi in bistvene trditve
   
   V tem postopku se izpodbija ista odločba kot v zadevi T-385/10, Arcelormittal Wire France in drugi proti Komisiji.
   Tožeča stranka se v utemeljitev svojih predlogov sklicuje na:
   
                
            
            
               Za razglasitev ničnosti odločbe: neobičajno in neutemeljeno dolgotrajen upravni postopek, ki je resno ogrozil uresničevanje pravice do obrambe tožeče stranke, zlasti v zvezi z dogodki iz let od 1997 do 1999 oziroma dogodki iz desetih let pred obvestilom o ugotovitvah o možnih kršitvah iz septembra 2008.
            
         
                
            
            
               Za zmanjšanje naložene globe:
               
                            
                        
                        
                           pomanjkljivost obrazložitve glede višine globe, saj ostaja nejasno, na kakšno osnovo za izračun in promet se je Komisija oprla za naložitev globe tožeči stranki;
                        
                     
                            
                        
                        
                           kršitev zgornje meje 10 % prometa;
                        
                     
                            
                        
                        
                           neobrazložitev naloženih povečanj;
                        
                     
                            
                        
                        
                           napačna uporaba smernic o načinu določanja globi z leta 2006 namesto tistih iz leta 1998, ki niso veljale samo v času dejanskega stanja, temveč tudi prva štiri leta trajanja postopka;
                        
                     
                            
                        
                        
                           napačna presoja trajanja sodelovanja tožeče stranke v kartelu, ki ne temelji na objektivnih ugotovitvah;
                        
                     
                            
                        
                        
                           neupoštevanje olajševalnih okoliščin, in sicer dokazane drugotne vloge tožeče stranke pri očitanih dejanjih, njenega majhnega tržnega deleža in neučinkovitosti kartela;
                        
                     
                            
                        
                        
                           nastop zastaranja, saj v petih letih po nenapovedanem pregledu ni bil sprejet noben ukrep, ki bi lahko zastaranje zadržal.